Artikel 2, stk. 1 1. Hvor mange forbrændingsanlæg og kombinerede forbrændingsanlæg i Deres medlemsstat er omfattet af direktiv 2000/76/EF?

Artikel 3 2. Beskriv venligst de eventuelle problemer med definitionerne i artikel 3, som man er stødt på ved omsættelsen og gennemførelsen af direktivet.

Artikel 4, stk. 1 3. Hvor mange godkendelser er der blevet udstedt i overensstemmelse med artikel 4, stk. 1, for: (a) nye forbrændingsanlæg? (b) bestående forbrændingsanlæg? (c) nye kombinerede forbrændingsanlæg? og (d) bestående kombinerede forbrændingsanlæg? Bemærk: »Bestående« anlæg er defineret i artikel 3, stk. 6. »Nye« anlæg er alle andre anlæg. 4. Er der godkendt nogen mobile anlæg i henhold til dette direktiv? 5. Hvor mange forbrændingsanlæg og kombinerede forbrændingsanlæg mangler endnu at blive godkendt i henhold til artikel 4, stk. 1?

Artikel 4, stk. 4 6. Hvis der foreligger oplysninger herom, angives den tilladte samlede affaldskapacitet for: (a) nye forbrændingsanlæg (b) bestående forbrændingsanlæg (c) nye kombinerede forbrændingsanlæg og (d) bestående kombinerede forbrændingsanlæg 7. Hvilke affaldskategorier (efter Det Europæiske Affaldskatalogs inddeling, hvis det er muligt) medforbrændes i cementanlæg? 8. Hvilke affaldskategorier (efter Det Europæiske Affaldskatalogs inddeling, hvis det er muligt) medforbrændes i (a) andre forbrændingsanlæg end cementanlæg (f.eks. kraftværker)? og (b) industrisektorer, der ikke er omfattet af bilag II.1 eller II.2, medforbrændingsaffald? 9. Hvis disse oplysninger forligger, angives de affaldsmængder, der kan medforbrændes på disse anlæg.

Artikel 4, stk. 5 10. Hvilke bestemmelser indeholder godkendelsesproceduren om (a) fastsættelse af de mængder og kategorier af farligt affald, der kan behandles? (b) den minimale og maksimale strøm af farligt affald, som skal behandles? (c) de tilladte brændværdier for farligt affald og begrænsningerne for dets indhold af forurenede stoffer, f.eks. PCB, PCP, klor, fluor, svovl og tungmetaller?

Artikel 5, stk. 4 11. Hvilke affaldstyper er blevet betragtet som »uhensigtsmæssige« i forbindelse med udtagning af repræsentative prøver?

Artikel 6, stk. 4 12. I forbindelse med opholdstid og temperatur for forbrændingsgas som fastlagt i artikel 6, stk. 1: (a) Er der givet undtagelser fra driftsbetingelserne i overensstemmelse med artikel 6, stk. 4? (Ja/Nej). (b) Hvis svaret er »ja«, angives hvor mange undtagelser der er givet. (c) Hvis disse oplysninger foreligger, angives begrundelserne for undtagelserne i hvert enkelt tilfælde, herunder (i) angivelse af forbrændingsanlæggets eller det kombinerede forbrændingsanlægs kapacitet (ii) forbrændingsanlæggets eller det kombinerede forbrændingsanlægs omtrentlige alder, eller om det er et »bestående« anlæg efter definitionen i artikel 3, stk. 6, eller et nyt anlæg (iii) den forbrændte affaldstype (iv) hvordan det sikres, at der ikke produceres flere restprodukter, end hvad der er fastlagt i betingelserne, og at deres indhold af forurenende organiske stoffer ikke ligger over det niveau, som forventes i anlæg uden undtagelser (v) de driftsbetingelser, der er fastsat i godkendelsen, og (vi) de emissionsgrænseværdier, det enkelte anlæg skal overholde.

Artikel 6, stk. 6 13. For forbrændingsanlægs vedkommende: (a) hvor mange »bestående« anlæg udnytter forbrændingsvarmen? og (b) hvor mange »nye« anlæg udnytter forbrændingsvarmen? 14. For kombinerede forbrændingsanlægs vedkommende (a) hvor mange »bestående« anlæg udnytter forbrændingsvarmen? og (b) hvor mange »nye« anlæg udnytter forbrændingsvarmen?

Artikel 7, stk. 1 15. Hvilke foranstaltninger er der truffet for forbrændingsanlæg (ud over den rapport, der forlanges i artikel 12, stk. 2) for at sikre, at de udformes, udstyres, opføres og drives således, at emissionsgrænseværdierne (i direktivets bilag V) ikke overskrides?

Artikel 7, stk. 2 16. Hvilke foranstaltninger er der truffet for kombinerede forbrændingsanlæg (ud over den rapport, der forlanges i artikel 12, stk. 2) for at sikre, at de udformes, udstyres, opføres og drives således, at emissionsgrænseværdierne (i direktivets bilag II) ikke overskrides? 17. Er der givet undtagelser i overensstemmelse med bilag II.1 fra emissionsgrænseværdierne for NOx, støv, SO2 eller TOC for cementovne, der medforbrænder affald? (Ja/Nej) (a) hvis svaret er »ja«, angives hvor mange undtagelser der er givet, og (b) hvis disse oplysninger foreligger, angives begrundelserne for undtagelserne i hvert enkelt tilfælde, herunder (i) angivelse af anlæggets kapacitet (ii) angivelse af anlæggets alder (iii) den forbrændte affaldstype (iv) de driftsbetingelser, der er fastsat i godkendelsen, og (v) de emissionsgrænseværdier, de enkelte anlæg skal overholde.

Artikel 7, stk. 2 og 4 18. Hvor mange kombinerede forbrændingsanlæg er omfattet af emissionsgrænserne i direktivets bilag V (dvs. hvor der foretages medforbrænding af ubehandlet husholdningsaffald eller over 40 % af varmeafgivelsen stammer fra forbrænding af farligt affald)?

Artikel 7, stk. 5 19. Er der blevet opstillet supplerende grænseværdier for emission til luft fra forbrændingsanlæg og kombinerede forbrændingsanlæg ud over dem, der er fastsat i henholdsvis bilag II og V? (Ja/Nej) Hvis svaret er »ja«, opgives følgende, hvis disse oplysninger foreligger (a) De anlæg, som de gælder for (dvs. forbrændingsanlæg eller kombinerede forbrændingsanlæg) (b) Hvilke af disse anlæg, der er »nye« eller »bestående« (c) De forurenende stoffer, de gælder for (d) Hvorfor de anvendes (e) Grænseværdierne (f) Om de kontrolleres løbende eller med mellemrum

Artikel 8, stk. 2, 3, 4 og 5 20. Hvordan fastsættes emissionsgrænseværdierne for udledning af spildevand fra røggasrensningsudstyr til vandmiljøet?

Artikel 8, stk. 6, litra a) 21. Hvilke bestemmelser indeholder godkendelsesproceduren om kontrol med emissioner af stofferne i bilag IV?

Artikel 8, stk. 6, litra b) 22. Hvilke driftsmæssige kontrolparametre indeholder godkendelsesproceduren for udledning af spildevand?

Artikel 8, stk. 7 23. Hvilke bestemmelser er der blevet fastsat for at sikre beskyttelse af jord, overfladevand og grundvand i overensstemmelse med artikel 8, stk. 7? 24. Hvilke kriterier benyttes der for at sikre, at oplagringskapaciteten er tilstrækkelig til, at vandet om nødvendigt kan kontrolleres og renses inden udledningen?

Artikel 8, stk. 8 25. Hvis der er opstillet emissionsgrænseværdier for forurenende stoffer ud over dem, der gælder for de forurenende stoffer i bilag IV: (a) hvilke anlæg gælder de så for (dvs. forbrændingsanlæg eller kombinerede forbrændingsanlæg, »nye« eller »bestående«)? (b) hvilke forurenende stoffer gælder de for? (c) hvorfor anvendes de? og (d) hvad er grænseværdierne?

Artikel 9 26. Hvilke bestemmelser er der i almindelighed fastsat, for at restprodukterne fra forbrændingsanlæg og medforbrændingsanlæg kan blive så få og så lidt skadelige som muligt?

Artikel 10, stk. 1 27. Hvilke bestemmelser er der fastsat for forbrændingsprocesserne for at overvåge de relevante parametre, betingelser og massekoncentrationer? 28. Hvilke bestemmelser er der fastsat for medforbrændingsprocesserne for at overvåge de relevante parametre, betingelser og massekoncentrationer?

Artikel 11 29. Hvilke bestemmelser er der fastsat i godkendelsesproceduren for at sikre overensstemmelse med bestemmelserne i artikel 11, stk. 2-12 og stk. 17, når det gælder luft, og stk. 9 og stk. 14-17, når det gælder vand?

Artikel 11, stk. 11 30. Beskriv venligst eventuelle officielle vejledninger, der er udarbejdet for bestemmelse af de validerede dagmiddelværdier for emissioner.

Artikel 11, stk. 17 31. Hvilke procedurer benyttes der, når de kompetente myndigheder skal underrettes om overskridelse af en emissionsgrænse?

Artikel 12, stk. 1 32. Hvilke dispositioner er der truffet for at sikre, at offentligheden inddrages i godkendelsesprocessen?

Artikel 12, stk. 1 og 2 33. Med hensyn til adgangen til oplysninger under godkendelsesprocessen: (a) er der miljøoplysninger, som ikke er offentligt tilgængelige i forbindelse med ansøgningen, beslutningsprocessen og den efterfølgende godkendelse? (b) hvis disse oplysninger er tilgængelige, angives: — om oplysningerne udleveres gratis? (ja/nej) og hvis svaret er nej, — hvad der forlanges i gebyr, og under hvilke omstændigheder dette gebyr opkræves.

Artikel 12, stk. 2 34. Hvilke bestemmelser er der fastsat for forbrændingsanlæg med en nominel kapacitet på to tons i timen eller derover for at pålægge driftslederen at forelægge de kompetente myndigheder en årlig rapport om anlæggets drift og overvågning? 35. Hvilke bestemmelser er der blevet fastsat for kombinerede forbrændingsanlæg med en nominel kapacitet på to tons i timen eller derover for at pålægge driftslederen at forelægge de kompetente myndigheder en årlig rapport om anlæggets drift og overvågning? 36. Hvis der forelægges en årlig rapport (a) hvilke oplysninger indeholder den så? (b) hvor kan offentligheden/private borgere se denne rapport? 37. Hvordan identificeres forbrændingsanlæg eller kombinerede forbrændingsanlæg med en nominel kapacitet på mindre end to tons i timen offentligt?

Artikel 13, stk. 1 38. Hvilke bestemmelser indeholder godkendelsen om kontrol med et forbrændingsanlægs eller kombineret forbrændingsanlægs driftsperiode ved unormal drift (dvs. standsning af eller forstyrrelser eller svigt i rensnings- eller overvågningsudstyr)? 39. Hvor lange er de maksimalt tilladte driftsperioder for forbrændings- eller medforbrændingsprocesser ved unormal drift (dvs. før anlægget skal indstille driften)?